Document ID: 31995R0892

KOMISSION ASETUS (EY) N:o 892/95,
annettu 24 päivänä huhtikuuta 1995,
säilyketeollisuudelle 1 päivästä tammikuuta 31 päivään maaliskuuta 1994 toimitettujen tonnikaloja koskevan tasaushyvityksen myöntämisestä tuottajajärjestöille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (1), sellaisena kuin se on viimeksi muutettuna asetuksella (EY) N:o 3318/94 (2), ja erityisesti sen 18 artiklan 8 kohdan,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92 (3), sellaisena kuin se on viimeksi muutettuna asetuksella (EY) N:o 150/95 (4), ja erityisesti sen 12 artiklan ja 13 artiklan 1 kohdan,
sekä katsoo, että
asetuksen (ETY) N:o 3759/92 18 artiklassa tarkoitettu tasaushyvitys myönnetään tietyin edellytyksin yhteisön tonnikalan tuottajajärjestöille säilyketeollisuudelle sen kalenterivuosineljänneksen aikana toimitetuista tonnikalamääristä, jonka osalta hinnat on noteerattu, jos sekä vuosineljänneksen keskimääräinen hinta yhteisön markkinoilla että vapaasti rajalla -hinta, johon on tarvittaessa lisätty siihen sovellettava tasoitusmaksu, ovat tasolla, joka on vähemmän kuin 93 prosenttia yhteisön kyseisen tuotteen tuottajahinnasta,
yhteisön markkinoiden tilanteen arviointi osoittaa, että kyseisen tuotteen yhden lajin osalta asetuksen (ETY) N:o 3759/92 18 artiklassa tarkoitettu sekä vuosineljänneksen keskimääräinen hinta markkinoilla että vapaasti rajalla -hinta olivat 1 päivästä tammikuuta 31 päivään maaliskuuta 1994 tasolla, joka oli vähemmän kuin 93 prosenttia kalastustuotealalla ecuina vahvistettujen hintojen muuttamisesta markkinointivuodeksi 1994 valuuttakurssimuutosten vuoksi 8 päivänä helmikuuta 1994 annetussa komission asetuksessa (EY) N:o 281/94 (5) määritellystä voimassa olevasta yhteisön tuottajahinnasta,
asetuksen (ETY) N:o 3759/92 18 artiklan 2 kohdan mukaisesti tasaushyvitykseen oikeutetut määrät eivät missään tapauksessa saa ylittää kyseisen vuosineljänneksen osalta saman artiklan 4 kohdassa tarkoitettuja rajoja,
kyseisen vuosineljänneksen aikana yhteisön tullialueelle sijoittautuneelle säilyketeollisuudelle myydyt ja toimitetut määrät ovat toisaalta kokonaismäärältään 62,8 prosenttia suurempia kuin tonnikalamäärät, jotka teollisuus on käyttänyt kyseisen vuosineljänneksen aikana ja toisaalta enemmän kuin 10 kilogrammaa painavien keltaevätonnikalojen osalta 110 prosenttia suurempia kuin kalatuotteiden markkinointivuosien 1984-1986 saman vuosineljänneksen aikana myydyt ja toimitetut määrät; nämä määrät ylittävät asetuksen (ETY) N:o 3759/92 18 artiklan 4 kohdan kolmannessa luetelmakohdassa enemmän kuin 10 kg painavalle keltaevätonnikalalle vahvistetut rajat, joten tämän tuotteen osalta olisi rajoitettava hyvitykseen oikeutettujen määrien kokonaismäärä ja vahvistettava näiden määrien jakaminen asianomaisten tuottajajärjestöjen kesken suhteellisesti niiden kunkin kalastustuotteiden markkinointivuosien 1984-1986 saman vuosineljänneksen tuotannon perusteella,
tämän vuoksi olisi päätettävä, että kyseiselle tuotteelle myönnetään tasaushyvitys 1 päivän tammikuuta ja 31 päivän maaliskuuta 1994 väliseksi ajanjaksoksi,
komission asetuksen (ETY) N:o 2381/89 (6) 9 artiklassa säädetään, että säilyketeollisuudelle tarkoitetun tonnikalan tasaushyvitykseen sovellettavan maatalouden muuntokurssin määräytymisperusteet ovat tuotteen myyntipäivänä voimassa olevat määräytymisperusteet; 1 päivän lokakuuta ja 31 päivän joulukuuta 1993 välisenä ajanjaksona kyseiseen maatalouden muuntokurssiin sovelletaan komission asetuksessa (ETY) N:o 1209/93 (7) säädettyä korjauskerrointa, jonka suuruus on 1,207 509; tasaushyvitys on vahvistettava tämän mukaisesti, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 3759/92 18 artiklassa tarkoitettu tasaushyvitys myönnetään 1 päivän tammikuuta ja 31 päivän maaliskuuta 1994 väliseksi ajanjaksoksi enemmän kuin 10 kilogrammaa painavalle keltaevätonnikalalle:
TAULUKON PAIKKA
2 artikla
1. Hyvitykseen oikeutettujen määrien kokonaismäärä rajoitetaan seuraavasti:
- Keltaevätonnikala, paino suurempi kuin 10 kg: 24 780 tonnia
2. Kokonaismäärän jakaminen asianomaisten tuottajajärjestöjen kesken määritellään liitteessä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä huhtikuuta 1995.

Labels: 3
17
6